
המוסד לביטוח לאומי




         מ.ל.ב 

מחלקת נכות כללית                                    
       
      - בפקס-
באמצעות פקס: 02-6755594
א.ג.נ., 
                          הנדון: ערר על החלטת ועדה רפואית 
                           בעניין חן דנציגר , ת.ז. 201368644 
מוגש בזאת ערר על החלטת הועדה הרפואית מדרג I, ואלו נימוקיו:

1. עניינו של ערר זה הינו אישה צעירה, ילידת 1990, אשר במהלך הריונה לקתה בדום לב אשר בנס ונוכח תושיית תלמידים בבית הספר בו לימדה אותה העת הצליחה לשוב לחיים. למן יום אירוע קשה זה ועד למועד כתיבת שורות אלה מתמודדת היא עם חומרת מצבה, ועל אף רצונה לחזור ולתפקד כוחה אינה עומד לה והיא נאלצת לקבל טיפולים רפואיים אינטנסיביים בתקווה לחזור לתפקוד (כלשהו) בהתאם למצבה ולמגבלותיה.
2. לאחר אותו אירוע נורא הושתל בחזהה דפיברילטור אשר הציל את חייה פעם נוספת במהלך אירוע לבבי נוסף שעברה. מאז ועד היום מצויה מרשתי במעקב רפואי אינטנסיבי ומתקשה קושי ניכר בביצוע פעולות יומיומיות בסיסיות. בנוסף סובלת מרשתי מליקויים בתחומים נוספים ואלה, כמו גם ליקויה בתחום הקרדיולוגי לא קיבלו ביטוי בהחלטת הועדה הנכבדה ומכאן הערר.
3. על מנת שלא להלאות את הועדה הנכבדה בהשתלשלות האירועים יצויינו בקצרה הנקודות בהן נפלה שגגה ולגביהן מתבקשת הועדה הנכבדה להתערב ולקבוע נכויות המשקפות את חומרת מצבה.
4. הועדה הנכבדה התעלמה מהליקויים הנפשיים מהם סובלת מרשתי. מאז המקרים הנוראיים בהם הייתה מעורבת סובלת מרשתי מאפקט חרדתי בולט עם תסמיני פוסט טראומה. אלה באים לידי ביטוי, בין היתר, בהימנעויות, מחשבות חודרניות, חשש לחייה, סף גירוי נמוך, חוסר חשק, הסתגרות ועוד.
5. בשים לב למצבה הקרדיאלי ולמעקב האינטנסיבי אותו היא מקבלת נמנעו הרופאים ממתן טיפול תרופתי פסיכיאטרי, וזאת, על אף הצורך המובהק כפי שעולה ממצבה.
6. על כן, ובהינתן מצב כה חמור היה על הועדה הנכבדה לקבוע נכות נפשית המגלמת השפעה לא מבוטלת על התפקוד.
7. הועדה הנכבדה לא הביאה בחשבון את תופעות הלוואי הקשות מהן סובלת מרשתי – גם אם אלה נובעות מהטיפול התרופתי (Satlol) או ממצבה הקרדיאלי על השלכותיו היה על הועדה הנכבדה להביא זאת בחשבון.
8. קשיים אלה באים לידי ביטוי, בין היתר, בעייפות וחולשה ניכרות, סחרחורות, קשיי ריכוז, קושי בביצוע פעילות פיזית, קושי בהליכה, עליית מדרגות, עמידה וקשיים נוספים בביצוע פעולות הדורשות מאמץ פיזי.
9. כן, החלטת הוועדה נעדרת התייחסות לצלקות המכערות והרגישות למגע המעטרות את גופה של מרשתי (4 צלקות!) ולכאבים ולהגבלה בתנועות כתף וזרוע שמאל. 
10. ד"ר יצחק ביטון, מומחה לרפואה פנימית וקרדיולוגיה ומומחה בתחום הפרעות קצב הלב וקוצבים, אשר טיפל ובדק את מרשתי מפרט את מצבה וקובע כי יש לפסוק לה נכויות כדלקמן:
1. בגין ARVD עם הרחבה של חדר ימין והסננה שומנית של דופן חדר ימין בMRI וכן ירידה בתפקוד חדר שמאל בחולה מושתלת ICD לאחר שני אירועים של מוות פתאומי ואירועים חוזרים של NSVT – 50%   נכות לצמיתות לפי סעיף 9.3(ב)III.
2. בגין הפרעת חרדה המחייבת טיפול תרופתי – 20% זמני לפי סעיף 34(ב)(3).
3. בגין צלקות לא אופייניות, כואבות ומכערות – 10% לצמיתות לפי סעיף 75(1)(ב)
11. בנסיבות המפורטות לעיל, בשים לב למצבה הקשה ולפגימות הרבות מהן היא סובלת מתבקשת הוועדה הנכבדה לפסוק למרשתי נכויות בכל התחומים הרלוונטיים ולקבוע את נכותה כך שתהיה הלימה בין חומרת מצבה ואי כושרה לעבודה לבין הנכויות אשר אמורות לבטא את הקושי המשמעותי בתפקוד ואת פגימותיה
12. לאור האמור לעיל ועל מנת לעמוד במועדים מוגש ערעור זה במתכונתו הנוכחית. מרשתי שומרת על זכותו להעלות טיעונים נוספים ו/או לצרף מסמכים נוספים במועד הדיון בוועדה הרפואית הנכבדה.
13. הוועדה הנכבדה לא הביאה בחשבון את העובדה שמחמת התאונה ותוצאותיה פוטר המערער מעבודתו, עבודה פיזית, אליה, או לעבודה פיזית אחרת לא יכול לשוב מחמת פגימתו וזאת עד למועד כתיבת שורות אלה.
14.  אבקשכם להודיעני מועד לדיון בערר. 

